ከሳኡዲ አረቢያ 600 ኢትዮጵያዊያን ወደ አገራቸው ተመለሱ
የውጭ ጉዳይ ሚኒስቴር ጄዳ ከሚገኘው የኢፌዲሪ ቆንስላ ጄኔራል ጽ/ቤት፣ ከሚመለከተው የሳኡዲ አረቢያ መንግስት እና ከዓለም አቀፍ የፍልሰተኞች ድርጅት (አይ ኦ ኤም) ጋር በመተባበር በሳኡዲ አረቢያ ጂዛን አካባቢ ያለመኖሪያ ፈቃድ ይኖሩ የነበሩ 600 ዜጎች በዛሬው ዕለት በሰላም ወደ አገራቸው እንዲመለሱ አድርጓል።መንግስት በመካከለኛው ምስራቅ እና በተለያዩ አገሮች ችግር ያጋጠማቸውን ዜጎች ወደ ትውልድ አገራቸው ለመመለስ በጀመረው እንቅስቃሴ መሰረት በየአገሮቹ ባሉ የኢ.ፌ.ዲ.ሪ ኤምባሲዎችና የዓለም አቀፍ የፍልሰተኞች ድርጅት (አይ ኦ ኤም) እንዲሁም ከየአገሮቹ ጋር በመተባበር ዜጎች መብታቸው ተጠብቆና ተከብሮ በፍቃዳቸው ወደ አገራቸው የመመለሱን ስራ አጠናክሮ ቀጥሏል።ምንጭ:- የውጭ ጉዳይ ሚኒስቴር